A casco önrészének meghatározása a szerződés megkötésekor történik, mégpedig úgy, hogy több lehetőséget ajánlanak fel, amik közül választhatsz, de minden esetben tartalmazni fog a szerződés egy konkrét összeget és százalékos értéket is. A százalékos érték azt mutatja meg, hogy a biztosítási eseménynél keletkezett kár hány százalékát fogja levonni a biztosító a kártérítés összegéből, vagyis azt, hogy Te a kár hány százalékát fogod kifizetni. Ugyanez a helyzet a konkrét összegnél is: ez az az összeg, amit Te fizetsz ki káresemény esetén. A casco önrész függ attól, hogy milyen típusú és értékű gépjárműre kötsz biztosítást; a biztosítók általában autótípusokra bontva határozzák meg azt, hogy milyen önrész-variációkkal kötheted meg a biztosítási szerződést.